El text següent parla sobre el tema Televisió?
L'acre és una unitat de mesura agrària d'origen germànic, utilitzada tant a les illes Britàniques com a les seves antigues colònies, incloent els Estats Units, com a unitat de superfície. Equival a 4.047 m². A Anglaterra i als EUA equival a una superfície de 40 a 46 ca (centiàrees) i 86 dm2; a Escòcia, a 51 a i 43 ca, i a Irlanda, a 65 a i 55 ca. L'acre s'utilitza molt sovint per expressar àrees de superfície en l'àmbit anglosaxó. En el sistema mètric, és l'hectàrea la que s'utilitza habitualment per al mateix propòsit. Un acre equival aproximadament al 40% d'una hectàrea. Els acres més comunament utilitzats actualment són l'acre internacional, que equival a 4.046,8564224 m² i, als EUA, el survey acre, que equival a 62.726.400.000/15.499.969 = 4.046,8726098 m². El 1958, als EUA i als països de la Commonwealth es definí la mesura de la iarda internacional en 0,9144 metres. En conseqüència, l'acre internacional equival exactament a 4.046,8564224 m². El terme "acre" prové de l'anglès antic æcer, que originalment significava open field, "camp obert". Té el mateix origen que el terme noruec ækre, el suec åker, l'alemany Acker, el llatí ager i el grec αγρος, agros.
No.